Úradný vestník L 271 , 24/10/1996 S. 0032 - 0034



PRÍLOHA I DOHODA O UZATVORENÍ ROKOVANÍ MEDZI EURÓPSKYM SPOLOČENSTVOM A ARGENTÍNSKOU REPUBLIKOU PODĽA ČLÁNKU XXIV ODSEK 6 GATT EURÓPSKE SPOLOČENSTVO A ARGENTÍNSKA REPUBLIKA, želajúc si uzatvoriť svoje rokovania podľa článku XXIV odsek 6 GATT po rozšírení Európskeho spoločenstva, ktoré sa uskutočnilo 1. januára 1995, na základe rozumného a obojstranne uspokojivého kompromisu, a ďalej si želajúc posilniť úzke partnerstvo v obchodných a hospodárskych záležitostiach medzi Európskym spoločenstvom a Argentínskou republikou, DOHODLI SA NA TÝCHTO USTANOVENIACH: A. Európske spoločenstvo zahrnie do svojho nového zoznamu CXL pre colné územie európskej pätnástky koncesie, ktoré boli zahrnuté do predchádzajúceho zoznamu LXXX, zmeneného zoznamom Európskeho spoločenstva pripojeným k Marakéšskemu protokolu k Všeobecnej dohode o clách a obchode, 1994 (z 15. apríla 1994), a jeho dodatkov stanovených v dokumente G/SP/2 (z 3. augusta 1994). B. S cieľom uzatvoriť prebiehajúce rokovania podľa článku XXIV odsek 6 GATT o poľnohospodárstve sa uskutočnili tieto dojednania, ktoré sa budú uplatňovať s účinnosťou od 1. januára 1996: - 08081093 Čerstvé jablká (od 1. januára do 31. marca): - dva doplnkové kroky (10 %, 12 %), než sa bude uplatňovať plný colný ekvivalent v období od 15. februára do 31. marca. - 08081099 Čerstvé jablká (od 1. apríla do 31. júla): - zníženie konečnej colnej sadzby z 3 na 0 %, - jeden doplnkový krok (14 %), než sa bude uplatňovať plný colný ekvivalent v období od 1. apríla do 30. júna, - tri doplnkové kroky (10 %, 12 %, 14 %), než sa bude uplatňovať plný colný ekvivalent v období od 1. do 15. júla. - 08082031 Čerstvé hrušky (od 1. januára do 31 marca): - zníženie konečnej colnej sadzby z 8 na 5 % pre hrušky pri dodržaní vstupnej ceny v období od 1. februára do 31. marca. - 08082033 Čerstvé hrušky (od 1. do 30. apríla a od 1. do 15. júla): - zníženie konečnej colnej sadzby z 2,5 na 0 %, - jeden doplnkový krok (14 %), než sa bude uplatňovať plný colný ekvivalent v období od 1. do 30. apríla, - tri doplnkové kroky (10 %, 12 %, 14 %), než sa bude uplatňovať plný colný ekvivalent v období od 1. do 15. júla. - 08053010 Citróny: - štyri doplnkové kroky (10 %, 12 %, 14 %, 16 %), než sa bude uplatňovať plný colný ekvivalent v období od 1. mája do 31. júla, - tri doplnkové kroky (10 %, 12 %, 14 %), než sa bude uplatňovať plný colný ekvivalent v období od 1. do 15. augusta. - Hroznová šťava a hroznový mušt. Kvóta colnej sadzby na 14000 ton (erga omnes). Pozri prílohu I. Táto kvóta colnej sadzby sa bude uplatňovať s účinnosťou od 1. septembra 1996 [1]. - 150810 10 Arašidový olej, surový: - zníženie konečnej colnej sadzby (3,2 %) na 0. Argentínska republika súhlasí so základnými zložkami prístupu Európskeho spoločenstva na úpravu povinností GATT európskej dvanástky a Rakúska, Švédska a Fínska po nedávnom rozšírení spoločenstva: - výpočet čistých vývozných záväzkov, - výpočet čistých colných kvót, - zoskupovanie záväzkov týkajúcich sa domácej podpory. Príslušné právne úpravy vykonávania sa schvália neskôr. C. Záverečné ustanovenia: Táto dohoda nadobúda platnosť dňom podpísania. Porady sa budú uskutočňovať so zreteľom na záležitosti v tejto dohode kedykoľvek na žiadosť ktorejkoľvek strany. Podpísaná v … dňa … roku tisícdeväťstodeväťdesiatšesť Za Vládu Argentínskej republiky Za Radu Európskej únie Colná kvóta pre hroznovú šťavu a hroznový mušt Opis výrobku | Číselný znak | Počiatočné množstvo kvóty a colná sadzba v rámci kvóty | Konečné množstvo kvóty a colná sadzba v rámci kvóty | Ostatné podmienky | Hroznová šťava (vrátane hroznového muštu): | | 14000 t | 14000 t | Dovážané výrobky sa budú používať na výrobu hroznovej šťavy a/alebo výrobkov nevinárskeho sektoru, ako sú ocot, nealkoholické nápoje, džemy a omáčky. | | Zaradenie do kvóty podlieha podmienkam stanoveným v príslušných ustanoveniach spoločenstva. | – S hustotou presahujúcou 1,33 g/cm3 pri 20 °C: | | | | | – – V hodnote nepresahujúcej 22 ECU za 100 kg netto hmotnosti | 20096011 | 46,7 % + 24,0 ECU za 100 kg netto hmotnosti | Počiatočné colné sadzby v rámci kvóty sa znížia v súlade so záväzkami Uruguajského kola pre sadzby mimo kvóty | | – – Ostatné | 20096019 | 46,7 % | | | – S hustotou nepresahujúcou 1,33 g/cm3 pri 20 °C: | | | | | – – V hodnote presahujúcej 18 ECU za 100 kg netto hmotnosti: | | | | | – – – Koncentrované | 20096051 | 26,1 % | | | – – V hodnote nepresahujúcej 18 ECU za 100 kg netto hmotnosti: | | | | | – – – Ostatné | 20096090 | 26,1 % | | | [1] V súlade so súčasnými právnymi predpismi spoločenstva sa dovoz v režime aktívneho zušľachťovacieho styku nebude započítavať do colnej kvóty. S prihliadnutím na skutočnosť, že v minulosti bol dovoz výrobkov, na ktoré sa vzťahuje colná kvóta, vyšší než 14000 ton, je Európske spoločenstvo pripravené otvoriť na autonómnom základe doplnkové dovozné možnosti, ak sa po posúdení príslušných údajov (situácia domácej ponuky a dopytu vrátane posúdenia trhu hospodárskymi subjektami) ukáže, že situácia vnútorného trhu v Európskom spoločenstve potrebuje doplnkový dovoz hroznovej šťavy a hroznového muštu používaného na výrobu hroznovej šťavy a/alebo výrobkov nevinárskeho sektoru. --------------------------------------------------